Kanuni ya Biblia ndiyo orodha rasmi ya vitabu vitakatifu vya Biblia kadiri ya dini au madhehebu fulani. Neno "kanuni" limeenea kutokana na lile la Kigiriki "κανών", ambalo asili yake ni ya Kiashuru na lina maana ya "kipimo". Kwa mfano, Wasamaria wanakubali vitabu vitano vya Torati tu, tofauti na Wayahudi ambao katika Biblia ya Kiebrania (Thanak) wanakubali pia vitabu vya Manabii wa awali na Manabii wa baadaye pamoja na vitatu vingine, hasa Zaburi. Upande wa Ukristo, Wakatoliki wanavyo 73 katika Agano la Kale na Agano Jipya, wakati Waprotestanti wanavyo 66 tu. Tofauti hiyo katika matoleo ya Biblia ya Kikristo inaitwa suala la Deuterokanoni. McDonald, L. M. & Sanders, J. A., eds. (2002). The Canon Debate. "The Notion and Definition of Canon." pp. 29, 34. (In the article written by Eugene Ulrich, "canon" is defined as follows: "...the definitive list of inspired, authoritative books which constitute the recognized and accepted body of sacred scripture of a major religious group, that definitive list being the result of inclusive and exclusive decisions after serious deliberation."